hotchpotch/miracl-hf-unified huggingface dataset:
Daniele De Rossi
Daniele De Rossi (s. 24. heinäkuuta 1983 Rooma, Lazio, Italia) on italialainen jalkapalloilija. De Rossi pelaa seuratasolla puolustavaa keskikenttää AS Romassa.
De Rossi on AS Roman oma juniorikasvatti ja oli jo kirjoilla edustusjoukkueessa kaudella 2000–2001, mutta pelasi kuitenkin ensimmäiset ottelunsa Serie A:ssa kauden 2002–2003 lopulla 4 ottelussa, joissa hän teki 2 maalia. Ensimmäisessä Serie A pelissä De Rossi tuli vaihdosta kentälle Torinoa vastaan 3. toukokuuta 2003. Kaudesta 2004–2005 lähtien hän on noussut seurassaan keskikentän pohjan avainpelaajaksi. Maaliskuussa 2006 De Rossi luopui tekemästään maalista Messinaa vastaan, koska hän kertoi tuomarille maalin jälkeen pelanneensa palloa maaliin johtaneessa tilanteessa kädellä. Kausilla 2007–2008 ja 2008–2009 hän pelasi keskikentän pohjalla pääasiallisesti yhdessä toisen Roma kasvatin Alberto Aquilanin tai chileläisen David Pizarron kanssa. De Rossi on Roman luottopelaaja ja hän pelasi päättyneellä kaudella 2011–2012 32 liiga-ottelussa Roman paidassa. Kun Roma legenda Francesco Totti lopettaa uransa, uumoillaan De Rossista seuraavaa kapteenia.
De Rossi pelasi ensimmäisen maajoukkuepelinsä 4. syyskuuta 2004 norjaa vastaan.
Italian voittoon päättyneiden 2006 MM-kisojen ottelussa Yhdysvaltoja vastaan De Rossi sai punaisen kortin ja myöhemmin neljän ottelun pelikiellon lyötyään kyynärpäällä Brian McBridea naamaan. De Rossi ampui maalin finaalin rangaistuspotkukilpailussa. De Rossi edusti Italiaa EM-kisoissa 2008. Hän ampui maalin lohkon päätöspelissä Ranskaa vastaan. Italia putosi puolivälierissä Espanjalle rangaistuspotkuilla.
De Rossi pelasi Italian joukkueessa myös Confederations Cupissa 2009, jossa hän iski maalin Italian avausottelussa, Yhdysvaltoja vastaan. Italia jäi alkulohkoon.
De Rossi valittiin Italian MM-joukkueeseen 2010. Kisoissa De Rossi iski yhden maalin, Paraguayn verkkoon. Italia jäi turnauksessa alkulohkoon pelattuaan 1-1 tasapelin sekä Paraguayta ja Uutta-Seelantia vastaan ja hävittyään lohkon päätöspelin Slovakialle 3-2.
De Rossi oli mukana myös EM-kisoissa 2012. Hän ampui upean laukauksen tolppaan ottelussa Englantia vastaan. Lopulta Italia voitti pilkuilla 4-2.
De Rossi on edustanut Italiaa 117 A-maaottelussa ja tehnyt niissä 21 maalia. Hän on myös toiminut Italian kapteenina.
De Rossi tunnetaan italialaisen kansallismielisen, Forza Nuova -puolueen kannattajana. De Rossilla ja hänen vaimollaan Tamara Pisnolilla on tytär Gaia. Heitä pidetään Italiassa vastineena Victoria ja David Beckhamille.
Lenne Broberg
Lenne Broberg (27. syyskuuta 1940 – 2. tammikuuta 1991) oli ruotsalainen laulaja, joka vaikutti yhtyeissä Lenne & His Falcons, The Adventures ja Lee Kings ennen kuin aloitti soolouran. Hänen tunnetuimpia laulujaan on mm. "Mälarö kyrka" (1968, suom. Vanha Holvikirkko).
Simone Barone
Simone Barone (s. 30. huhtikuuta 1978) on italialainen jalkapalloilija. Seuratasolla Barone pelaa keskikenttää Serie A:ssa pelaavassa Torino FC:ssä. Barone debytoi Parma FC:ssa 1996. Vuonna 2004 hänet siirrettiin AC ChievoVeronasta Parman riveihin 5 miljoonalla eurolla.
Italian maajoukkueessa Barone debytoi vuonna 2004 Tšekin jalkapallomaajoukkuetta vastaan ja hänet kutsuttiin myös vuoden 2006 MM-kisoihin, jotka Italia voitti.
A Place Called Bad
A Place Called Bad on The Black Leaguen neljäs studioalbumi, joka julkaistiin 26. lokakuuta 2005. Se jatkaa edeltävän albumin rock-linjaa ja poikkeaa selvästi vanhemmista levyistä, joilla on enemmän vaikutteita raskaammasta musiikista. Tunnelin levyssä levy nousi kolmanneksi ostetuimmaksi levyksi.
Kappaleesta ”Same Ol’ Fuckery” kuvattiin musiikkivideo.
Boeing C-17 Globemaster III
C-17 Globemaster III on alun perin McDonnel Douglasin kehittämä ja nykyään Boeingin valmistama strateginen sotilaskuljetuskone. Koneella operoivat Yhdysvaltain ilmavoimat, Yhdistyneen kuningaskunnan ilmavoimat, Australian kuninkaalliset ilmavoimat, Kanadan ilmavoimat, Yhdistyneet arabiemiirikunnat, Qatarin ilmavoimat ja Heavy Airlift Wing.
C-17 Globemaster III on Yhdysvaltain ja useiden länsimaiden ilmavoimien rahtikonetyyppi. Se pystyy joukkojen ja kaikentyyppisen rahdin nopeaan kuljettamiseen tukikohtiin tai suoraan kohdealueelle. Kone pystyy joukkojen ja rahdin kuljetuksiin ja/tai pudottamiseen suoraan sotatoimialueelle. C-17-koneita käyttävien joukkojen joustavuus ja suorituskyky parantaa Yhdysvaltain maailmanlaajuista liikkumiskykyä.
C-17 on käytetty toimittamaan sotilastarvikkeita ja humanitaarista apua Enduring Freedom –operaation yhteydessä Afganistanissa sekä Iraq Freedom–operaation yhteydessä Irakissa. 26. maaliskuuta 2003 viisitoista USAF C-17:ää pudotti yöpudotuksena 1 000 laskuvarjojääkäriä Bashuriin Irakiin pohjoisen rintaman avaamiseksi Irakia vastaan.
Suomi on mukana kahdentoista maan ryhmässä (Strategic Airlift Capability), joka on hankkinut kolme C-17-sotilaskuljetuskonetta yhteiskäyttöön. Mukana ovat Nato-jäsenistä Norja, Yhdysvallat, Unkari, Viro, Liettua, Alankomaat, Puola, Slovenia, Bulgaria ja Romania. Suomen lisäksi Naton rauhankumppanuusohjelman jäsenistä mukana on Ruotsi. Ensimmäinen koneista luovutettiin heinäkuussa 2009, toinen syyskuussa ja kolmas lokakuussa 2009. Koneita operoi SAC:n operatiivinen yksikkö Heavy Airlift Wing ja ne on sijoitettu Pápan lentotukikohtaan Länsi-Unkariin.
C-17:n voimanlähteenä on neljä työntövoiman kääntimillä eli suihkujarruilla varustettua F117-PW-100 (Pratt & Whitney PW2040) ohivirtausmoottoria. Jokainen moottori tuottaa 180kN työntötehon.
Kone vaatii vain kolmen hengen miehistön. Se voi kuljettaa 70 tonnia painavan M1 Abrams -panssarivaunun. Maksimikuljetuskapasiteetti C-17:llä on 77 500 kg. Lentokorkeus 28 000 jalkaa (8 500 m), lentomatka 2 400 meripeninkulmaa (4 400 km). Lentonopeus 450 solmua (833 km/h) (0.74Mach). C-17 tarvitsee operoidakseen vähintään 900 m pitkän ja 27 m leveän kiitotien.
Borat
Borat Sagdijev () on kuvitteellinen hahmo, kazakstanilainen toimittaja, jota esittää britannialainen, juutalaistaustainen koomikko Sacha Baron Cohen. Cohen on sanonut hahmon perustuvan todelliseen henkilöön, hänen Venäjän eteläosissa tapaamaansa lääkäriin.
Borat esiintyi säännöllisesti Cohenin "Da Ali G Showssa" osioissa, joissa hän kysymyksillään aiheutti hämmennystä haastatelluissa ihmisissä. Boratilla on tuuhea tumma tukka ja viikset sekä nuhjuinen puku. Borat on seksistinen ja rasistinen, ja hän kertoo usein Kazakstanista perättömiä seikkoja, joihin ihmiset kuitenkin näyttävät uskovan. Sittemmin Borat on myös juontanut MTV Europe Music Awards -tilaisuuden vuonna 2005 Lissabonissa.
Borat on hyvin kiistanalainen hahmo, ja hän on aiheuttanut ärtymystä. Muiden muassa Kazakstanin hallitus on pitänyt Boratin komiikkaa pilkkana Kazakstania kohtaan. Lainmuutoksen johdosta Borat joutui siirtämään kotisivunsa pois Kazakstanin .kz-maapäätettä käyttävältä osoitteelta. Kazakstanin presidentin Nursultan Nazarbajevin tytär Dariga Nazarbajeva asettui julkisuudessa puolustamaan Boratia ja mainitsi, että maan johdon raivokkaat vastalauseet vahingoittivat Kazakstan-kuvaa enemmän kuin Boratin huumori. Myös jotkut Yhdysvalloissa toimivat juutalaisjärjestöt ovat hermostuneet Boratin juutalaisvastaisuutta käsittelevistä aiheista. Hän aiheutti myös närää esittämällä rodeo-tapahtumassa oman versionsa Yhdysvaltain kansallislaulusta. Puhuessaan avustajansa kanssa "kazakkia" he todellisuudessa keskustelevat armeniaksi ja hepreaksi.
Boratista on tehty pseudodokumenttielokuva nimeltä "Borat" (engl. "Borat: Cultural Learnings of America for Make Benefit Glorious Nation of Kazakhstan"). Elokuvan ensiesitys oli Yhdysvalloissa 4. elokuuta 2006 ja varsinainen maailmanensi-ilta Suomi mukaan lukien 3. marraskuuta 2006.
Kufa
Kufa () on kaupunki Eufratin varrella Irakissa muinaisen Babylonian eteläpuolella.
Vuoden 2003 arvion mukaan kaupungin väkiluku oli 110 000.
Kufa on Samarran, Karbalan ja Najafin ohella yksi neljästä šiiamuslimeille merkittävästä kaupungista Irakissa, koska kaupunki oli Ali ibn Abi Talibin viimeinen pääkaupunki.
Oostende
Oostende (, , ) on Länsi-Flanderin provinssissa Belgiassa sijaitseva kunta, johon kuuluvat Oostenden kaupunki sekä Mariakerken, Stenen ja Zandvoorden kylät. 1. tammikuuta 2006 alueen asukasluku oli 68 931.
Oostende on ollut merkittävä kauppasatama jo vuodesta 1265. Vuodesta 1838 alkaen sieltä on ollut junayhteys Brysseliin. 1980-luvun puolivälistä asti Oostendesta on ollut laivaliikennettä Englannin Doveriin; nykyisin vain rahtiliikennettä. Oostende on myös suosittu rantalomakohde: kuninkaat Leopold I ja Leopold II suosivat sitä, ja heidän perässään tuli muutakin Belgian yläluokkaa. Kaupungissa sijaitsee jalkapallostadion Albertpark.
Oostende on merkittävä kalastussatama. Sen kautta kulkee etenkin paljon sinisimpukoita, jotka ovat belgialainen perinneherkku.
Kontrastisuodin
Kontrastisuodin, josta käytetään myös lyhennystä UHC (ultra high contrast), on yleensä 
tähtikaukoputken tai kiikarin okulaariin kiinnitettävä syvän taivaan (deep sky) tarkkailuun
kehitetty suodatin. Nimensä mukaisesti suodin on suunniteltu kontrastin parantamiseksi: Suotimen 
avulla taustataivaasta saadaan tummempi, ja toisaalta se korostaa emissiosumujen, planetaaristen sumujen ja joidenkin heijastussumujen näkymistä (H alfa, H beta, O III).
Suodatin ei sovellu jatkuvaspekristen kohteiden, kuten tähtien tai galaksien, havainnointiin.
UHC tehoaa myös valosaasteeseen, ja on toisaalta myös hyvä suodin havaitsemista haittaavien 
revontulien haittavaikutuksen vähentämiseksi.
Limburg (Belgia)
Limburg () on Flanderin itäisin provinssi Belgiassa. Limburg sijaitsee Maasjoen länsipuolella ja rajoittuu Alankomaihin sekä Liègen, Flanderin Brabantin ja Antwerpenin provinsseihin. Limburgin pääkaupunki on Hasselt, mutta teollisuus on keskittynyt Genkiin. Provinssissa on arviolta 863 425 asukasta (vuonna 2016) ja sen pinta-ala on 2 422,1 neliökilometriä.
Provinssi jakaantuu kolmeen arrondissementtiin, joihin kuuluu 42 kuntaa:
Vääksy
Vääksy on Asikkalan kunnan keskustaajama, joka sijaitsee Päijänteen ja Vesijärven välisellä kannaksella. Alueen läpi kulkee Vääksyn kanava, valtatie 24 sekä seututie 313:n ja seututie 314:n yhtenäinen väylä. Vääksyssä sijaitsee linja-autoasema ja Tallukan pikavuoropysäkki. Linja-autoasema muutti 1. kesäkuuta 2009 Vääksyn vanhalle torille.
Kunnan osassa yhdistyvät liikekeskus, virastot ja asuinalue. Vääksy on myös tie-, linja-auto- ja vesiliikenteen risteystaajama. Lahden ja Jämsän väliseltä tie- ja linja-autoreitiltä on Vääksyssä yhteys Lahden, Sysmän ja Hartolan väliselle reitille. Vääksyssä erkanevat Lahden ja Jyväskylän sekä Lahden ja Heinolan väliset vesireitit. Asikkalan kirkonkylään on maa- ja vesiteitse matkaa Vääksystä noin 6 kilometriä pohjoisluoteeseen.
Vääksy kuuluu keskustaajamiin, joissa palvelut sijaitsevat lähinnä yhdellä pääkadulla. Päijänteen rantojen muihin kuntakeskuksiin verrattuna Vääksyn maisemasta tekee poikkeuksellisen järvien välinen kanava ja kannas yhdistettynä harjumaisiin korkeuseroihin.
Päijät-Hämeen liiton 2016 maakuntavaltuuston vahvistamassa Päijät-Hämeen maakuntakaavassa vuodelta 2014 Vääksyn keskustatoimintojen alue on 184 hehtaarin laajuinen, mikä on merkitty C1:llä kaavaan.
Populaarikulttuuri
Populaarikulttuuri on suosittua kansantajuista, varsinkin viihdeteollisuuden tuottamaa kulttuuria. Suuren yleisön ajanvieteilmiötä ovat esimerkiksi populaarimusiikki, televisio, elokuvat, sarjakuvalehdet, videopelit ja viihdekirjallisuus.
Käyttötaide
Soveltava taide eli käyttötaide on käytännön tarkoituksia palvelevaa taidetta, esimerkiksi taideteollisuuden tuotteita ja mainosgrafiikkaa. Julisteet ja kirjan piirretty kuvitus ovat tämän ajattelun mukaan käyttötaidetta. Rajanvedot ovat kuitenkin historiallisesti nopeasti muuttuvia.
Käyttötaiteen käsite on muunnettu johdannainen niin sanottujen vapaiden taiteiden ja soveltavien taiteiden välisestä jaosta. Antiikissa "Artes liberales", vapaat taiteet olivat vapaille miehille tarkoitettuja tietoja ja taitoja, joiden hallinta ja käyttö erottivat heidät orjista. Sittemmin käsitettä sovellettiin uudelleen taiteenlajien muodollisten luokittelujen tekemiseen ja taiteiden käyttötarkoitukset erotettiin määrittelystä erilleen. Sovelletut taiteet olivat esimerkiksi taideteollisuutta, jolla katsottiin olevan hyötykäyttöä päinvastoin kuin niin sanotulla korkeataiteella, jolla oli etunaan tuottaa puhtaita eli pyyteettömiä taidenautintoja. Samaa perua on jako niin sanottuihin ylempiin ja alempiin taiteisiin.
Pragmatistisen filosofian mukaan merkitys on käyttö (esimerkiksi Charles S. Peirce). John Deweyn mukaan taideteos on kokemus. Tämäntapaisen ajattelun mukaan kantilaista puhdasta, muusta kokemisesta eroavaa tai ”ylempää” esteettistä kokemusta ei ole olemassa ja sitä myötä myös taidelajien hierarkisointi taideteosten käytön mukaan ei tee oikeutta taiteen tavalle olla olemassa. Samaa puolustaa taidemaailmassa viime aikoina tapahtunut uudelleenorganisoituminen ja eri taiteenlajien väliset muutokset, jotka myös puoltavat edellä mainittujen jaottelujen hylkäämistä.
Henkilömatrikkeli
Henkilömatrikkeli on luettelo sellaisten ihmisten henkilötiedoista, joilla on sama ammatti tai koulutus tai samantapaisia saavutuksia esimerkiksi urheilun tai kulttuurin alalla. Henkilötietolaki sallii ihmisten tietojen keräämisen esimerkiksi oppilaitosten rekistereistä tällaista matrikkelia varten ilman asianomaisten suostumusta, ellei asianomainen ole sitä itse nimenomaan kieltänyt.
Rik Mayall
Rik Mayall (7. maaliskuuta 1958 Harlow, Essex – 9. kesäkuuta 2014 Lontoo) oli englantilainen koomikko. Mayall lukeutui Englannin vaihtoehtoisten komediapiirien pioneereihin 1980-luvun alkupuolella. Hän teki paljon yhteistyötä Adrian Edmondsonin kanssa.
Ollessaan kolmivuotias Mayall muutti teatteriopettajavanhempiensa kanssa Droitwich Spahan Worcestershirelle, missä hän vietti koko lapsuutensa esiintyen vanhempiensa näytelmissä. Sittemmin hän opiskeli teatteritaidetta Manchesterin yliopistossa ja saavutti 1980-luvulla suosiota esiintymällä "The Comedy Storessa" yhdessä Adrian Edmonsonin kanssa nimellä ”20th Century Coyote”.
Ensiesiintymisensä televisiossa Mayall teki sarjassa "A Kick Up the Eighties". Lopullisen läpimurtonsa hän teki vuonna 1982 komediasarjassa "Älypäät", jossa hänen roolinsa oli yhteiskunnallisesti aktiivinen Cliff Richardia ihaileva sosiologian opiskelija "Rick". Hän myös käsikirjoitti sarjan yhdessä Ben Eltonin ja tyttöystävänsä Lise Mayerin kanssa. Hän myös esiintyi "The Comic Strip" -koomikkorymän esityksissä. Edmonsonin kanssa hän esiintyi myös "Saturday Live" -ohjelmassa nimellä ”The Dangerous Brothers”, jotka tekivät stunt-temppuja mm. sytyttämällä toisiaan tuleen. Yhdessä Edmondsonin ja Älypäissä myös esiintyneen Nigel Planerin kanssa hän esiintyi vuonna 1986 sarjassa "Filthy Rich & Catflap" ja Edmondsonin kanssa sarjassa "Bottom" (1991–92, 1995), jossa heidän roolihahmonsa muistuttivat hyvin paljon heidän Älypäissä esittämiään hahmoja. Hän esiintyi myös sarjassa "Musta kyy" sekä joissakin elokuvissa.
Vuonna 1998 Mayall joutui vakavaan mönkijäonnettomuuteen, minkä jälkeen hänen kuntonsa ja muistinsa heikkenivät. Samoihin aikoihin hän teki Edmondsonin kanssa elokuvan "Hotelli Paradiso" ja esiintyi pääosassa komediasarjassa "Believe Nothing". Sittemmin hän esiintyi myös sivurooleissa monissa muissa elokuvissa.
Mayall kuoli 9. kesäkuuta 2014.
Barlow-linssi
]
Barlow-linssi (tunnetaan myös nimellä Barlow) on kaukoputken lisälaite, 
jolla voidaan pidentää kaukoputken tehollista polttoväliä. Barlow-linssi tuplaa, kolmin- tai viisinkertaistaa kaukoputken polttovälin. Se koostuu yleensä yhdestä tai useammasta negatiivisesta linssistä, ja vastaa toimintaperiaatteeltaan kameroissa käytettävää polttovälin muuttajaa. Laadukas Barlow-linssi ei aiheuta valohäviötä, vaan parhaimmillaan parantaa kuvan kontrastia ja laatua. Linssi on nimetty keksijänsä Peter Barlowin mukaan.
Juhana Rantala
Juhana Tuomas "Pätkä" Rantala on suomalainen rumpali. Hän on soittanut rumpuja HIM-yhtyeessä vuosina 1995–1998. Muita Rantalan yhtyeitä ovat olleet Spiha ja Slumgudgeon, hc punk -yhtye Ylivallan Orjat ja Divine Decay. Tämänhetkinen orkesteri on Sleep Of Monsters. Rantala on myös toiminut muutaman keikan ajan tuuravana rumpalina lappeenrantalaisen thrash metal -yhtye Mokoman riveissä vuonna 1999.
Rantala esiintyy usein taiteilijanimellä Pätkä, ja Spiha-yhtyeessä hänet tunnettiin nimellä Ringo Deathstarr.
Görlitz
Görlitz (, , ) on kaupunki Saksassa Neissejoen rannalla Saksin osavaltiossa. Neissen vastarannalla on Puolan kaupunki Zgorzelec, jonka kanssa Görlitz muodosti yhtenäisen kaupungin, ennen kuin Saksan ja Puolan raja vuonna 1945 siirrettiin Oder-Neisse-linjalle, jolloin se jakoi kaupungin kahtia.
Vuoden 2011 väestönlaskennassa siellä oli 54 441 asukasta.
Görlitzin yhteistyökaupunkeja ovat Selfkant Nordrhein-Westfalenin osavaltiossa, List Schleswig-Holsteinin osavaltiossa ja Oberstdorf Baijerin osavaltiossa. Paikkakuntia yhdistää niiden sijainti Saksan äärimmäisissä pisteissä.
Vuoden lämpimin kuukausi on elokuu, jolloin keskimääräinen ylin lämpötila on 23,2 °C, mutta heinäkuu on melkein yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa.
Tsotsi
Tsotsi on vuonna 2005 valmistunut eteläafrikkalainen elokuva, joka kertoo nuoren pikkurikollisen, Tsotsin (Chweneyagae) tarinan kuuden päivän ajalta Johannesburgin väkivaltaisissa ghetoissa. Elokuva perustuu Athol Fugardin samannimiseen romaaniin. Elokuvassa käytetään runsaasti paikallista kwaito-musiikkia, jota esittää elokuvassa pääasiassa kuuluisa eteläafrikkalainen kwaito-artisti, Zola.
Elokuva voitti monia kansainvälisiä palkintoja, mukaan luettuna parhaan vieraskielisen elokuvan Oscarin.
Tsotsi (Chweneyagae) on pienen rikollisjoukon johtaja, pikkugangsteri, joka ansaitsee elantonsa ryöstämällä ihmisiä ympäri Johannesburgia. Jo pienenä lapsena hän pakeni väkivaltaista isäänsä ja sairasta äitiään Soweton slummeihin, jossa hän asui muiden kohtalotovereidensa kanssa pitäen betoniputkia kotinaan. Lapsuuden traumat palaavat Tsotsin mieleen aika ajoin ja paetakseen niitä hän turvautuu väkivaltaan.
Eräänä iltana Tsotsi päätyy ryöstämään Johannesburgin rikkaalta alueelta auton, jonka sisältä hän yllättäen löytää pienen vauvan. Tsotsin julma ja väkivaltainen kuori alkaa pikkuhiljaa rapista kun hän päättääkin ottaa vauvan ja pitää tästä huolta. Elokuva päättyy kohtaukseen, jossa Tsotsi poliisien piirittämänä lopulta palauttaa vauvan äidilleen, joka halvaantui vyötäröstä alaspäin auton ryöstön yhteydessä. Lopulta Tsotsi antautuu poliiseille.
Rob Van Dam
Robert Alex Szatkowski (s. 18. joulukuuta 1970 Battle Creek, Michigan) on yhdysvaltalainen showpainija, joka tunnetaan parhaiten nimellä Rob Van Dam (RVD). Van Dam on kolminkertainen maailmanmestari. Hän on voittanut ECW- ja WWE-mestaruuden vuonna 2006 sekä TNA-mestaruuden vuonna 2010.
Van Dam aloitti ammattilaisuransa vuonna 1990. Vuonna 1992 Van Dam liittyi World Championship Wrestling -painipromootioon mutta jätti sen 1994 vaatimattoman menestyksen takia. ECW:hen hän siirtyi vuonna 1996 ja voitti avausottelussaan Axl Rottenin. WWE:hen Van Dam siirtyi vuonna 2001. Vuonna 2006 hän voitti sekä ECW- että WWE-mestaruudet mutta menetti mestaruusvyöt, kun poliisi oli pysäyttänyt hänet huumeiden hallussapidosta.
Rob Van Dam on näytellyt monessa elokuvassa kuten Wrong side of town - elokuvassa.Baher Salem, Jonatan Girgis ja Ultimate Warrior
Laura Production
Laura Production on suomalainen aikuisviihdeyhtiö, joka aloitti toimintansa keväällä 2004. Yrityksen tuotanto käsittelee still-kuvien, pornoelokuvien ja Internet-livelähetysten tekoa. Yrityksen johdossa toimii suomalainen pornonäyttelijä Laura.
Seksitreffit.fi, eli Laura Production, on julkaissut yli 300 kpl suomalaisia 15–60 minuuttia pitkiä aikuisviihdevideoita internetissä sekä 12 suomalaista aikuisviihde-DVD-levyä.
Laura Productionin ensimmäinen täyspitkä elokuva oli "Blondes Have More Fun". Yritys tuotti myös tiettävästi ensimmäisen suomalaisen HDV-tekniikalla, 1080i-kameralla, kuvatun pornoelokuvan "Sneaking on my Sister" vuonna 2006.
"Blondes Have 2 Much Fun" on jatkoa Lauran Blondes-sarjalle. Elokuvassa on mukana monia muita suomalaisia aikuisviihdemalleja.Jorma-palkinnot myöntää Sexhibition seksimessuilla palkintoraati
Tunnetuimpia suomalaisia aikuisiviihdemalleja, jotka ovat kuvanneet Seksitreffeille:
Laura Sade, Saana, Mr Lothar, Tony Scorpion, Kalle, RedSonja, Jamina, Jeppe, MrJack, MrPete, Jean-Pierre (J-P)
MILAN
MILAN ("Missile d’infanterie léger antichar") saksalais-ranskalaisen Euromissilen panssarintorjuntaohjusjärjestelmä. Ohjuksen kehitys alkoi 1962 ja se otettiin käyttöön 1972. Se on palveluskäytössä 41 maassa.
MILAN on SACLOS-ohjattu, joten ampujan pitää vain pitää tähtäin maalissa ja ohjauskomennot välitetään ohjukselle sen perästä purkautuvaa johdinta pitkin. MILAN 3:n ohjuksen nopeus on 720 km/h, kantomatka 2 km ja lentoaika 12,5 sek.Lisenssivalmistajia ovat brittiläinen BAE ja Espanja ja Intia. Noin 350 000 ohjusta ja 10 000 laukaisinta on valmistettu.
Branko Crvenkovski
Branko Crvenkovski (, s. 12. lokakuuta 1962) oli Makedonian tasavallan presidentti vuosina 2004–2009, tätä ennen pääministeri 1992–1998 ja 2002–2004.
Crvenkovski opiskeli tietotekniikkaa ja automaatiota Pyhän Kyrilloksen ja Methodiuksen yliopistossa Skopjessa ja valmistui 1986. Hän työskenteli vuosia Semos-yhtiön osastonjohtajana Skopjessa.
Hänet valittiin Makedonian parlamenttiin maan ensimmäisissä monipuoluevaaleissa 1990. Crvenkovski valittiin huhtikuussa 1991 perustetun Makedonian sosiaalidemokraattisen liiton (Socijaldemokratski sojuz na Makedonija, SDSM) johtoon. 5. syyskuuta 1992 hänestä tuli maan ensimmäinen pääministeri sen itsenäistymisen jälkeen. Hän oli virassaan Euroopan nuorin. Crvenkovski jatkoi virassa vielä neljä vuotta joulukuun 1994 vaalien jälkeen.
Kristillisdemokraattisen VMRO-DPMNE -puolueen Ljubčo Georgievskin pääministerikauden jälkeen SDSM:n johtama koalitio voitti syyskuun 2002 vaalit ja Crvenkovski palasi pääministeriksi 7. lokakuuta. Kun presidentti Boris Trajkovski sai surmansa lento-onnettomuudessa, SDSM nimitti Crvenkovskin presidenttiehdokkaaksi 14. huhtikuuta 2004 vaaleihin, joissa hän voitti toiselle kierroksella VMRO-DPMNE:n Sasko Kedevin saaden 63 prosenttia äänistä.
Sue
Sue oli suomalainen musiikkilehti, joka painottui rock-, punk-, metalli- ja indiemusiikkiin. Sue oli kulttuuri-, mielipide- ja tiedelehtien liitto Kultti ry:n jäsen. Lehti lopetti ilmestymisen marraskuussa 2014.
Lehden päätoimittaja oli Kimmo Nurminen, toimituspäällikkönä toimi Ari Väntänen. Sen kustantaja oli Suezine Oy, jonka toimitusjohtaja on päätoimittaja Nurminen. Lehti oli tabloid-muotoinen ja ilmestyi kuukausittain noin 50-sivuisena, pääosin värijulkaisuna. Suen toimitus sijaitsi Turussa.
Lehti oli ilmaisjakelulehti, jota jaettiin 80 paikkakunnalla. Sen kuukausittainen painosmäärä oli parhaimmillaan noin 60 000 kappaletta. OMD Finland Oy:n vuonna 2002 toteuttaman markkinatutkimuksen mukaan lehteä luki kuukausittain 120 000 ihmistä. Tuolloin Suen painosmäärä oli 50 000. Painomäärän kasvettua myös lukijamäärä kasvoi päätoimittaja Nurmisen mukaan samassa suhteessa. Lehteä saattoi myös tilata, mutta irtonumerot olivat vapaassa jakelussa yli 600 jakelupisteessä, yli 80 paikkakunnalla.
Sue alkoi ilmestyä vuodesta 1994. Marraskuun 2006 numero oli lehden sadas numero, jonka kunniaksi Sue järjesti Helsingin Nosturissa ilmaiskonsertin 29. marraskuuta 2006. Konsertissa esiintyivät Viikate, Timo Rautiainen, The Flaming Sideburns, Jarkko Martikainen, Maj Karma, The Crash ja Apulanta.
Suen toimittajat ja avustajat koostuivat pääosin pitkän linjan asiantuntijoista, joista suuri osa joko soittaa itse suomalaisissa yhtyeissä tai työskentelee muuten musiikin parissa.
Sue julkaisi joitakin kokoelmalevyjä. Niiden teemat ovat vaihdelleet kokoelmittain, mutta levyille valitut yhtyeet ovat lehden linjan mukaisesti sekoitus tuntemattomampia ja kokeilevampia yhtyeitä sekä isompia nimiä. Sue-levyjä on ilmestynyt kahdeksan, minkä lisäksi on julkaistu "" -albumi, johon on koottu Suen ”vuosikymmenen parhaat levyt” -äänestyksen artisteja.Sue on valinnut vuosittain toimittajiensa keskuudessa vuoden parhaat ulkomaiset ja kotimaiset albumit. Vuonna 2009 valittiin vuosikymmenen paras albumi.
20022003
2004
2005
2006
200720082009
Kiro Gligorov
Kiro Gligorov (, 3. toukokuuta 1917, Štip – 1. tammikuuta 2012, Skopje) oli Makedonian ensimmäinen presidentti 27. tammikuuta 1991 – 19. marraskuuta 1999. Hänet valittiin uudelle kaudelle 1994.
Gligorov kävi koulunsa Skopjessa ja valmistui Belgradin yliopistosta 1938 ja työskenteli asianajajana pankissa. Toisen maailmansodan aikana hän otti osaa partisaanitoimintaan. Vuosina 1944–1945 hän oli Makedonian antifasistisen kansallisen vapautuksen liikkeen presidiumin rahastonhoitajana ja lähetettiin sodan jälkeen Belgradiin kansantasavallan edustajana.
Gligorov toimi Jugoslavian valtion ja kommunistipuolueen johtotehtävissä, hallituksen varapääsihteerinä 1945–1947 ja vastuussa taloudesta, ja liittovaltion valtiovarainministerinä 1962–1967. Hän oli yksi johtavia markkinatalouden kannattajia, mikä toteutuikin Jugoslaviassa 1960-luvulla siirryttäessä sosialistiseen markkinatalouteen ensimmäisenä sosialistimaana. 1970-luvulla hän toimi presidiumin jäsenenä 1974–1978 ja sen jälkeen parlamentin puhemiehenä, minkä jälkeen hänet käytännössä siirrettiin syrjään politiikasta. Hän oli kuitenkin yksi johtavista teoreetikoista ja kutsuttiin uudelleen Ante Markovićin hallituksen avuksi uusia markkinatalousuudistuksia suunniteltaessa.
Jugoslavian 1989–1990 kriisien myötä Gligorov teki paluun Makedonian politiikassa ajaen markkinataloutta ja monipuoluejärjestelmää. Hänet valittiin tuolloin vielä Jugoslaviaan kuuluneen tasavallan presidentiksi ensimmäisessä vapaassa vaalissa vuonna 1990 ja aloitti virkakautensa 27. tammikuuta 1991. Syyskuun kansanäänestyksen jälkeen maa julistautui itsenäiseksi ja pääsi ainoana Jugoslavian osavaltiona irtautumaan rauhanomaisesti serbian ja kroaattien taistellessa verisesti jo kesäkuussa 1991.
Gligorov valittiin uudelle kaudelle tehtiin lokakuussa 1994. Vaalituloksen kiistanalaisuuden vuoksi hän ei päässyt astumaan virkaansa heti. 3. lokakuuta 1995 häntä vastaan tehtiin murhayritys Skopjessa autopommilla. Gligorovin sijaisena toipilasaikana toimi parlamentin puhemies Stojan Andov. Gligorov menetti näön toisesta silmästään.
Vlado Bučkovski
Vlado Bučkovski (, s. 2. joulukuuta 1962 Skopje) on makedonialainen poliitikko. Hän oli Makedonian pääministeri 15. joulukuuta 2004 lähtien elokuuhun 2006. Hän oli puolustusministeri toukokuusta 2001 marraskuuhun 2001 ja uudelleen marraskuusta 2002 joulukuuhun 2004. Hän oli Makedonian sosiaalidemokraattisen liiton (SDSM) johtaja.
Hän suoritti alemman korkeakoulututkinnon oikeustieteessä Skopjessa 1986, ylemmän 1991 ja väitteli tohtoriksi 1998. Hän toimi osatasavaltansa parlamentin asiantuntijana 1987–1988 ja työskenteli yliopistolla vuodesta 1998. Varaprofessoriksi hänet nimitettiin 2003. Bučkovski oli keskusvaalilautakunnan jäsen 1998–2000 ja Skopjen kaupunginvaltuuston puheenjohtaja 2000–2001.
Hänet nimitettiin puolustusministeriksi Ljubčo Georgievskin laajapohjaiseen hallitukseen toukokuussa 2001, ja hän katkoi tointa SDSM:n Branko Crvenkovskin toisessa hallituksessa 1. marraskuuta 2002 alkaen. Kun Crvenkovski voitti ennenaikaiset presidentinvaalit huhtikuussa 2004. Hänen seuraajansa Hari Kostov erosi yllättäen jo marraskuussa ja Bučkovskista tuli 26. marraskuuta puolueensa johtaja ja hallituksen muodostaja. Hän otti kahdeksan Kostovin ministerin lisäksi mukaan kymmenen uutta ja otti tavoitteekseen kehittää maan EU- ja NATO-integraatiota.
Hari Kostov
Hari Kostov (, s. 13. marraskuuta 1959) oli Makedonian pääministeri 31. toukokuuta 2004 – 18. marraskuuta 2004.
Kostov syntyi Pisnican kylässä Probištipissa. Hän valmistui Pyhän Kyrilloksen ja Methodiuksen yliopiston taloustieteen osastolta 1983 ja työskenteli Jugoslavian Makedonian osavaltion hallitukselle.
Kostov nimitettiin 1998 Makedonian hallituksen talousneuvonantajaksi. Hän oli Branko Crvenkovskin ensimmäisessä hallituksessa varavaltiovarainministerinä ja ohjasi pankkiuudistuksia tekevää komiteaa ja työskenteli Maailmanpankille 1995 ja 1996. Hän oli Crvenkovski toisessa hallituksessa sisäministerinä 2002– ja kun Crvenkovski valittiin presidentiksi, hän nimitti Kostovin hallituksenmuodostajaksi. Kostov piti pääasiassa edellisen hallituksen ministerit.
Hän jätti eronpyyntönsä 15. marraskuuta koalitiohallituksen sisäisten erimielisyyksien vuoksi, lähinnä makedoni- ja albaaniministerien välillä. Häntä seurasi pääministerinä puolustusministeri Vlado Bučkovski.
Kostov työskentelee ensimmäisenä yleisjohtajana Komercijalna banka a.d. Skopjessa, jota virkaa hän hoiti myös ennen hallitukseen nimittämistään.
Radmila Šekerinska
Radmila Šekerinska (; s. 10. kesäkuuta 1972) oli Makedonian varapääministerinä Branko Crvenkovskin, Hari Kostovin ja Vlado Bučkovskin hallituksissa ja ulkomaanavun kansallinen koordinaattori (SDSM). Hän oli Makedonian virkaatekevä pääministeri 12. toukokuuta 2004 – 12. kesäkuuta 2004 ja 3. marraskuuta 2004 – 15. joulukuuta 2004. Hänet valittiin 5. marraskuuta 2006 Makedonian sosiaalidemokraattisen liiton johtoon Vlado Bučkovskin eron jälkeen.
Šekerinska valmistui 1995 Skopjesta sähkötekniikan laitokselta. Hän johti Soros-säätiön suhdetoimintaa. Hänet valittiin 1996 Skopjen kaupunginvaltuustoon ja 1998 parlamenttiin. Hänestä tuli sosiaalidemokraattisen liiton (СДСМ; SDSM) varapuheenjohtaja.
Pääministeri Branko Crvenkovski nimitti Šekerinskan varapääministeriksi vastuullaan EU-yhdentyminen. Hän johti Crvenkovskin menestyksekästä presidentinvaalikampanjaa 2004 ja toimi pääministerinä kolmisen viikkoa tämän voiton jälkeen. Šekerinska piti varapääministerin asemansa Hari Kostovin ja tämän erottua Vlado Bučkovskin hallituksissa.
Šekerinska jätti asemansa puolueen johdossa 8. puoluekokouksessa syyskuussa 2008 puolueen kärsimän vaalitappion jälkeen. Hänen seuraajakseen valittiin Zoran Zaev määräajaksi toukokuuhun 2009 asti, jolloin presidentti Branko Crvenkovskin kausi päättyy.
Oleksandr Moroz
Oleksandr Oleksandrovytš Moroz (, s. 29. helmikuuta 1944) on Ukrainan sosialistisen puolueen johtaja, joka valittiin Ukrainan parlamentin, radan, puhemieheksi 6. kesäkuuta 2006. Hän oli puhemies myös vuosina 1994–1998.
Moroz oli presidenttiehdokkaana 1999, jolloin hän sai 11,3 % äänistä ja marraskuussa 2004, jolloin hän sai vain 5 % ja tuki toisella kierroksella Viktor Juštšenkoa.
Morozin valinta puhemieheksi oli kiistanalainen, koska se rikkoi Tymošenkon blokin, Meidän Ukrainamme ja sosialistien sopimusta koalitiohallituksesta ja sosialistit siirtyivät Morozin johdolla yhteistyöhön alueiden puolueen kanssa.
Toisaalta Meidän Ukrainamme oli kieltäytynyt suostumasta Oleksandr Morozin pääsyyn Volodymyr Lytvynin jälkeen radan puhemieheksi siksi, että Ukrainan sosialistinen puolue kuului laajaan oranssikoalitioon, jonka suurin ryhmä oli Julija Tymošenkon ryhmittymä ja toiseksi suurin Meidän Ukrainamme.
My Dying Bride
My Dying Bride on kesällä 1990 Halifaxissa, Englannissa perustettu doom metal -yhtye. Yhtyeen perustivat Aaron, Andy, Calvin ja Rick, ja kuusi kuukautta perustamisen jälkeen he julkaisivat ensimmäisen demonsa "Towards The Sinister".
Galtby
Galtby on kylä Korppoossa Paraisissa noin kolme kilometriä kirkonkylästä pohjoiseen. Kylä tunnetaan parhaiten lauttasatamastaan. Viking Line aloitti vuonna 1959 autolauttaliikenteen sieltä Ahvenanmaalle ja Ruotsin Gräddöhön. Viking kuitenkin siirsi 1962 liikenteensä sieltä Paraisille. Nykyään Galtbystä liikennöidään Ålandstrafikenin autolautoilla Ahvenanmaalle Långnäsiin sekä Finferriesin maantielautalla naapurisaarille Houtskariin ja Norrskataan. Lauttasatamassa on myös kesäkauppa sekä Korppoon kotiseutumuseo.
Ilmatorjuntapanssarivaunu
Ilmatorjuntapanssarivaunu (lyhenne "ItPsv") on kohdeilmatorjuntaan tarkoitettu panssaroitu ajoneuvo. Se on tarkoitettu lähinnä panssaripataljoonien ilmatorjuntaan. Tärkeimpinä maaleina ovat taisteluhelikopterit. Ilmatorjuntapanssarivaunujen liikkuvuus vastaan sen suojaamien joukkojen liikkuvuutta ja niiden panssarointi suojaa vaunumiehistöä vähintään kiväärikaliiperisilta luodeilta ja sirpaleilta.
Alustana on usein taistelupanssarivaunun runko tai kuljetuspanssariajoneuvo. Ilmatorjuntapanssarivaunut on aseistettu yksi- tai useampiputkisella ilmatorjuntakanuunalla. Tykit ovat nykyisin kaliiperiltaan useimmiten 30–40 mm ja niitä on kaksi tai neljä putkea. Tehokas ampumaetäisyys ilmamaaleihin on 3–4 kilometriä, korkeussuunnassa noin 3 km. Ammuksina voidaan käyttää sirpalekranaattien ohella panssarikranaatteja vaunun itsepuolustukseen vihollisen ajoneuvoja vastaan. Useissa ilmatorjuntavaunuissa on nykyisin myös ilmatorjuntaohjuksia. Ohjusten kantomatka on 6–8 km. Aseistuksen lisäksi vaunu on varustettu laskimin, tutkalla ja muilla sensoreilla.
Kirkkovene
Kirkkovene on pitkä puinen soutuvene, jota Suomen järviseuduilla erityisesti käytettiin ennen vanhaan kirkkomatkoilla. Kirkot sijaitsivat usein saarilla turvassa mahdollisilta hyökkääjiltä.
Kirkkoveneiden ensimmäinen esikuva lienee viikinkien käyttämissä veneissä, minkä vuoksi niistä ulkomailla, lähinnä Kanadassa, onkin käytetty nimitystä "Viking Boat". 1600-luvun uskonpuhdistuksesta lähtien kirkko alkoi vaatia veneiden ylläpitoa, mikä selittää kirkkoveneiden laajan levinneisyyden. Kirkkoveneen rakennutti ja omisti tavallisesti usean talon muodostama veneyhtiö, jonka osakkaita olivat maalliset talonpojat. Jokainen osakas omisti airon tai airoparin. Veneyhtiön johtaja ja veneen peränpitäjä oli yleensä vanhin isäntä. Tilattomat saivat lunastaa paikan veneessä maksamalla korvausta, osallistumalla kustannuksiin tai soutamalla.
Seurasaaren ulkomuseoon on tuotu muutamia vanhoja kirkkoveneitä. Yksi niistä on joka vuosi käytössä saaren juhannusjuhlissa, jolloin Karunan vanhassa kirkossa juuri vihitty aviopari sytyttää juhannuskokon saavuttuaan kokkoluodolle kansallispukuisin soutajin varustetulla kirkkoveneellä.
Nykyään kirkkoveneet ovat suosittuja kilpasoudussa, jolla myös on perinteet entisajan kirkkomatkoissa. Nykyaikainen kirkkovene on yllättävän merikelpoinen, sillä on soudettu muun muassa Reinjoella ja Inkoosta Suomenlahden yli Tallinnaan.
Nykyisissä kilpailukäyttöön tarkoitetuissa kirkkoveneissä on neljätoista soutajaa ja perämies. Soutu tapahtuu perämiehen edessä olevan, tahtiairoissa istuvan parin asettaman tahdin mukaan. Perämies toimii veneen ohjaajana ja soutajien kirittäjänä.
Penkkirakenteita ovat
Kilpaveneen kilpailussa käytettävät rakennesäännöt määrittelee Suomen melonta- ja soutuliitto.
Huippuvarustellussa kilpakirkkoveneessä on nykyisin muun muassa kaiutinlaitteisto, tahtimittari, GPS-vauhti/reittimittari ja pilssipumppu.
Suomen suurin kirkkovenekilpailutapahtuma on Sulkavan suursoudut.
Carlos Edwards
Carlos Edwards (s. 24. lokakuuta 1978 Diego Martin) on trinidadtobagolainen jalkapalloilija.
Edwards aloitti uransa trinidadlaisseuroissa Patna United, Queen's Park CC ja viimeksi Defence Force, josta siirtyi walesilaiseen Wrexhamiin vuonna 2000. Toukokuussa 2005 hän siirtyi Luton Towniin. Kaksi kautta ennen siirtymistä hänet valittiin Wrexhamin vuoden pelaajaksi. Edwards pelasi Lutonin jälkeen Englannissa Sunderlandissa, Wolverhamptonissa, Ipswichissä ja Millwallissa ennen paluutaan kotimaahansa. Trinidad ja Tobagossa Edwards pelasi Ma Pau Starsissa ja Central FC:ssa, kunnes palasi taas Englantiin ja Woodbridge Towniin.
Edwards pelasi ensimmäisen maaottelunsa 5. kesäkuuta 1999 Grenadaa vastaan. Vuoden 2006 MM-kisoissa hän pelasi kaikki kolme Trinidad ja Tobagon ottelua. Edwards on pelannut 90 maaottelua, joissa on tehnyt neljä maalia .
Luettelo energiajuomista
Tämä on luettelo energiajuomista.
Spam Energy Drink
Spam Energy Drink on Hollannissa valmistettu energiajuoma. Juoman valmistuttaa Van Doorne Beverages Hollannissa, ja Suomen maahantuonnista vastaa Hardeco Finland Oy. Spam-energiajuoman valmistus alkoi tammikuussa 2006. Spam 500 ml:n tölkki tuli markkinoille 1.10.2009
Spam-energiajuoman ravintoarvo / 100 ml:Juoman viralliset sivut
The Legend of Zelda (LCD-pelit)
Nintendon The Legend of Zelda -pelisarjan pelit tehtiin tavallisesti konsoleille, mutta kaksi elektroniikkapeliä julkaistiin vuonna 1989, Zelda Game & Watch ja Zelda Game Watch.
Nintendo julkaisi Zelda Game & Watch -elektroniikkapelin Game & Watch -sarjaansa vuoden 1989 syksyllä. Taitettavassa laitteessa on kaksi näyttöä ja pelin ohjaimet löytyvät alemmasta puolikkaasta, Nintendo DS:n tapaan. Peli on tasohyppelypeli ja mukailee toteutukseltaan "iä". Konsolipeleistä tuttuja elementtejä ovat Triforce, Elämän vesi, vasara ja kartta.
Linkin tehtävänä on pelastaa Prinsessa Zelda, kulkien läpi kahdeksan luolan, jota kutakin vartioi lohikäärme. Luola koostuu yhdestä näytöstä, jonka alaosassa Link etenee taistellen hirviöitä vastaan raivaten lopulta tiensä ruudun yläosaan, jossa luolan vartija odottaa. Jokaisesta voittamastaan lohikäärmeestä Link saa Triforcen osan. Voitettuaan viimeisen lohikäärmeen Link pääsee Zeldan luo. Zelda vapautuu vankilastaan ja kävelee Linkin luo, jolloin peli päättyy.
Vuonna 1998 Toymax Inc. julkaisi pelin uudelleen Mini Classic -sarjassaan, joka oli joukko avaimenperän kokoisina laitteina toteutettuja Game & Watch -pelejä. Lokakuussa 2002 Nintendo julkaisi pelin piilotettuna lisänä Game Boy Advance -peliin Game & Watch Gallery 4. Pelissä näytön suhteita on muutettu alkuperäisestä matalammaksi ja leveämmäksi.
Zelda Game Watch, Zelda-pelikello on Nelsonicin julkaisema rannekello, joka sisältää elektroniikkapelin. "The Legend of Zeldaa" mukaileva peli sisältää kahdeksan luolaa, jossa jokaisessa on neljä huonetta. Link etenee huoneesta toiseen keräten esineitä ja taistellen keesejä, aquamentuksia ja muita hirviöitä vastaan. Huoneista löytyviä esineitä ovat miekka, bumerangi, sydän ja pommi sekä avain, jonka avulla Link pääsee seuraavaan huoneeseen. Selvitettyään luolan neljännen huoneen Link saa Triforcen osan ja jatkaa seikkailua seuraavassa luolassa.
Pelikelloa myytiin mustana, punaisena, valkoisena ja vaaleanpunaisena versiona.
Tiolit
Tioli on orgaanisessa kemiassa yhdiste, jossa on substituenttina yhden vetyatomin ja yhden rikkiatomin muodostama "tioliryhmäksi" kutsuttu funktionaalinen ryhmä (-SH). Tioleja kutsutaan perinteisesti myös merkaptaaneiksi, mutta tätä nimitystä ei enää suositella käytettäväksi. Biokemiassa tioliryhmää kutsutaan myös "sulfhydryyliryhmäksi". Nimettäessä yhdisteitä, tiolit saavat päätteen "-tioli".
Tioliryhmä on analoginen alkoholien hydroksyyliryhmän (-OH) kanssa. Rikki ja happi ovat samassa jaksollisen järjestelmän ryhmässä, joten tioleilla ja alkoholeilla on osin samankaltaiset kemialliset ominaisuudet.
Monet tiolit ovat kirkkaita nesteitä, joiden tuoksu muistuttaa valkosipulia. Moolimassaltaan kevyet tiolit haisevat pahalle ja niin ikään tioleista johtuu muun muassa ulosteen, mätänevän lihan sekä haisunäätien itsepuolustautumiseen käyttämän nesteen paha haju.
Tiolien eetterijohdokset ovat nimeltään sulfideja. Sulfoksidit (esimerkiksi dimetyylisulfoksidi) ja sulfonit (esimerkiksi dimetyylisulfoni) ovat sulfidien hapetustuotteita.
Merkaptaani-nimitys tulee latinasta: "mercurius captans" eli elohopeaan sitoutuva. Tiolit sitoutuvat voimakkaasti elohopeaan ja muihin raskasmetalleihin.
Asukasliitto
Asukasliitto ry on kaikkien asukkaiden etua ajava kansalaisjärjestö, joka neuvoo tarvittaessa niin asunnon vuokraajia kuin vuokranantajiakin, oman asunnon omistavia, osa-omistusasunnossa asuvia ja erilaisia asukkaiden yhteisöjä.
Keskeisinä toimintamuotoina ovat valtakunnalliseen ja paikalliseen päätöksentekoon vaikuttaminen, vuotuiset asumisalaa eri näkökulmista käsittelevät seminaarit ja asukkaiden neuvonta.
Asukasliitto perustettiin 1974 osaksi kommunistista liikettä. Nykyään järjestöön kuuluminen ei ole puoluepoliittinen kannanotto ja sen johdosta löytyy laaja kirjo eri puoluekantoja edustavia ihmisiä. Vuonna 2016 puheenjohtajana toimii Hans Duncker ja varapuheenjohtajana on Tarja Rantanen.
Asukasliitto julkaisee neljä kertaa vuodessa ilmestyvää "Asuminen & Yhteiskunta" -lehteä (1990-), jota edelsi jäsenlehtenä "Asukas" (1979-1990). Vuonna 2016 lehden päätoimittajana toimii Risto Kolanen.
Substituentti
Substituentti on orgaanisessa kemiassa atomi tai molekyyli, joka korvaa hiilivetyketjussa vetyatomin. Substituentit, erityisesti funktionaaliset ryhmät, vaikuttavat huomattavasti hiilivetyjen kemiallisiin ominaisuuksiin. Mikäli substitutentti on molekyyli, sen nimeen tulee pääte "-yyli", esimerkkinä metyyli.
Substituenttien liittymistä hiiliketjuun kuvaavat Markovnikovin ja Zaitsevin säännöt.
Optinen isomeria sekä cis-trans-isomeria johtuvat substituenttien eri paikoista hiiliketjussa.
Brigitte Kraus
Brigitte Kraus (s. 12. elokuuta 1956 Bergisch-Gladbach, Länsi-Saksa) on entinen saksalainen keskimatkojen juoksija, joka edusti kilpaurallaan Saksan liittotasavaltaa.
Kraus osallistui ensimmäisiin arvokisoihinsa 1973 sisäratojen EM-kisoissa, mutta karsiutui 800 metrin juoksun loppukilpailusta. Hän karsiutui myös seuraavan vuoden sisäratojen EM-kisoissa, mutta 1976 hän voitti Münchenissä järjestetyissä sisäratojen EM-kilpailuissa 1 500 metrin juoksun ajalla 4.15,2. Samana vuonna hän karsiutui Montrealin olympialaisissa. Kraus juoksi 19. helmikuuta 1978 sisäradalla 1 000 metriä aikaan 2.34,8, joka oli uusi maailmanennätys. Samana vuonna hän voitti sisäradoilla EM-pronssia 1 500 metrin juoksussa, mutta Prahan EM-kisoissa hän karsiutui. 1979 hän oli sisäratojen EM-kisoissa 1 500 metrillä neljäs ja 1982 toinen. Ateenan EM-kisoissa 1982 hän oli 3 000 metrin juoksussa seitsemäs ajalla 8.51,60.
Vuonna 1983 Kraus voitti ensin sisäratojen Euroopan mestaruuden 1 500 metrillä. Myöhemmin samana vuonna hän voitti MM-hopeaa Helsingin MM-kisoissa 3 000 metrillä ajalla 8.35,11. Seuraavana vuonna hän voitti kolmannen sisäratojen EM-kultansa voitettuaan 3 000 metrin juoksun ajalla 9.12,07, mutta keskeytti Los Angelesin olympialaisissa. 1985 hän voitti sisäradoilla EM-pronssia 1 500 metrillä, mutta keskeytti Stuttgartin EM-kisoissa 1986 ja Indianapolisin sisäratojen MM-kisoissa 1987 3 000 metrin juoksuissa ja Rooman MM-kisoissa 1987 1 500 metrillä. Krausin viimeiset arvokisamitalit olivat 1987 sisäratojen EM-kilpailuissa voitettu pronssi 3 000 metriltä sekä 1988 sisäratojen EM-pronssi 1 500 metrin juoksusta.
Kraus teki uransa aikana yksitoista Saksan liittotasavallan ennätystä, joista kolme olisi ollut myös yhdistyneen Saksan ennätyksiä. Hän voitti 800 metrillä Saksan mestaruuden 1976, 1 500 metrillä vuosina 1976, 1978, 1979, 1981, 1983, 1985, 1986 ja 1987 sekä 3 000 metrillä vuosina 1976, 1977, 1979, 1983, 1984, 1985, 1986 ja 1987. Lisäksi hän voitti maansa mestaruuden maastojuoksussa lyhyellä matkalla 1981, 1982, 1983 ja 1984. Hän edusti uransa aikana ensin LG Rhein-Berg -seuraa ja myöhemmin ASV Köln -seuraa. Aktiiviuransa aikana hän painoi 58 kilogrammaa ja oli 180 senttimetriä pitkä.
Pitsku
Pitsku on eräänlainen kevytversio pesäpallosta. Se on suunniteltu erityisesti pienille pelaajille. Pitskua pelataan etenkin Keski-Suomessa ja Pohjanmaalla.
Lyöjän ja etenijän on lähdettävä heti ensimmäisestä osumasta. Kärkkyminen on kielletty.
Puistola (Kajaani)
Puistola on pieni kolmionmuotoinen kaupunginosa lähellä Kajaanin keskustaa. Pohjoisessa rajana on Mainuantie, jonka takana on Purola, idässä Rostovinlaakso ja Yläkaupunki sekä etelässä Lönnrotinkatu ja Vimpelinlaakso.
Puistola koostuu lähinnä vanhoista puisista omakotitaloista sekä muutamasta kerrostalosta pohjoisosassa. Etelässä Kettukalliontiellä on autokauppoja sekä muita erikoisliikkeitä. Puistolassa on myös seurakuntatalo ja urheilukenttä.
Puistolassa Vimpelinlaaksossa sijaitsee Kajaanin urheilukeskus, johon kuuluu pallohalli, tennishalli, Kajaanin jäähalli sekä urheilupuisto. Vimpelinlaaksossa on myös Kajaanin ammattikorkeakoulu.
Arsen Kanokov
Arsen Baširovitš Kanokov (kabardiksi Къанокъуэ Арсен, "Qanoque Arsen", , s. 22. helmikuuta 1957) on Venäjän federaatioon kuuluvan Kabardi-Balkarian tasavallan presidentti.
Kanokov syntyi 22. helmikuuta 1957 Šithalassa Urvanskogon piirissä Kabardi-Balkariassa. Kanokov on taloustieteiden tohtori ja hänestä tuli menestyvä liikemies Moskovassa. Joulukuussa 2003 Kanokovista tuli Venäjän valtiollisen duuman jäsen, jonne hänet valittiin Venäjän liberaalidemokraattisen puolueen listalta. Sittemmin hänestä tuli Yhtenäinen Venäjä -puolueen jäsen.
Vuoden 2005 syyskuussa Kanokov valittiin Kabardi-Balkarian presidentiksi, kun Kabardi-Balkarian parlamentti hyväksyi Venäjän federaation presidentin Vladimir Putinin tekemän ehdotuksen asiasta. Kanokov korvasi näin tasavallan pitkäaikaisen johtajan Valeri Kokovin, joka oli eronnut terveydellisistä syistä.
Tasoitusjärjestelmä
Tasoitusjärjestelmällä tarkoitetaan mallia, jolla joissakin urheilulajeissa tai peleissä pyritään tasoittamaan eri pelaajien välisiä tasoeroja siten, että heidän on mahdollista mielekkäällä tavalla kamppailla toisiaan vastaan.
Tasoitusjärjestelmiä on käytössä muun muassa:
Useissä lajeissa ei ole mitään valmista tai tarkkaan määriteltyä mallia tasoitusta varten, mutta sen sijaan erilaisia käytäntöjä on useimpia. Joskus pallopeleissä vastapuoli antaa jonkun määrän pisteitä tms. vastustajalleen "alle", jotta peli tasoittuisi.
BTR-80
BTR-80 () on neuvostoliittolainen kahdeksanpyöräinen kuljetuspanssariajoneuvo. Lyhenne BTR tulee sanasta Бронетранспортер; Bronetransporter. Panssariajoneuvoa valmistetaan Nižni Novgorodissa.
BTR-80 otettiin tuotantoon Neuvostoliitossa 1986, jolloin se korvasi vanhemman BTR-60 ja BTR-70-vaunut. Se on edelleen tuotannossa. Bangladesh tilasi 60 BTR-80:aa rauhanturvatehtäviä varten, ne toimitettiin helmikuuhun 2006 mennessä. Venäjän armeija on tilannut 100 panssariajoneuvoa vuonna 2006.
BTR-80 on käytetty lukuisissa konflikteissa sekä rauhanturvatehtävissä.
BTR-80 on suunniteltu täysin uintikykyiseksi. Se kykenee kuljettamaan 10 henkilöä: johtaja, ajaja, ampuja sekä 7 matkustajaa. Siinä on myös NBC -suojaus, automaattinen sammutusjärjestelmä, pilssipumppuja sekä vinssi.
Aseistuksena BTR-80:ssa on BPU-1 tornialustaan kiinnitettynä 14,5 mm KPTV ja 7,62 mm PKT konekiväärit. Torni kääntyy 360 astetta ja ylöspäin voi ampua jopa 60 asteen kulmissa. Ammuksia KPTV:hen on 500 ja PKT:hen 2 000. Savuheittimiä on kuusi, kolme kummallakin puolella pääasetta.
Ajoneuvon voimanlähteenä on nelitahtinen, 8 -sylinterinen ja nestejäähdytteinen dieselmoottori. Moottori tuottaa 260 hevosvoimaa. Suurin nopeus tiellä on 80 km/h ja 9 km/h vedessä. Toimintamatka yhdellä tankkauksella on 600 km.A- ja S- malleissa tavallinen torni on korvattu modulaarisella asejärjestelmällä. Aseistus voidaan siten sovittaa asiakkaan tarpeisiin.
BTR-80 vaunuja on käytössä yli 5000 kappaletta eri puolilla maailmaa. Maita joissa BTR-80 on käytössä:
Davidinhirvi
Davidinhirvi eli milu ("Elaphurus davidianus") on jalohirvilaji, joka elää nykyään ainoastaan tarhattuna. Se on "Elaphurus"-sukunsa ainoa laji. Luonnossa siitä ei ole tehty lainkaan havaintoja pitkään aikaan. Davidinhirviä esiintyi Kiinan koillisilla suoalueilla, kunnes se hävisi luonnosta metsästyksen takia vuonna 1939. Davidinhirviä oli kuitenkin Qing-dynastian ajan pidetty suljetussa Nanyanin kuninkaallisessa metsästyspuistossa -nimisellä metsästysalueella. Yongding-joen tulva hävitti puiston lähes kokonaan, mutta parikymmentä hirveä pelastui. Boksarikapinan aikana koko metsästysalue vallattiin ja viimeiset hirvet sieltä ammuttiin ihmisravinnoksi.
Ranskalainen lähetystyöntekijä ja luonnontutkija isä David tapasi hirven ensimmäisenä länsimaalaisena Nanyanin kuninkaallisesta metsästyspuistosta 1864. Joitain yksilöitä onnistuttiin 1800-luvulla siirtämään Euroopan eläintarhoihin. Davidinhirven englanninkielinen nimi onkin juuri Pere David's deer, joka tarkoittaa "isä Davidin hirvi".
IUCN:n julkaisemaan punaiseen listaan laji listattiin vuonna 1990, jolloin sen katsottiin olevan erittäin uhanalainen laji. Vuonna 1996 sen uhanalaisuusluokitusta nostettiin äärimmäisen uhanalaiseksi ja vuonna 2008 luonnosta hävinneeksi.
Liedon Zoolandiasta ilmoitettiin syksyllä 2012 yhden yksilön karanneen vieraslajina luontoon. Hirvi saatiin kiinni ja siirrettiin yksityiselle maatilalle, jossa sillä on seurana kaksi naarasta. Jälkeläisiäkin on tullut.